OPPDRAG GUDSTENESTE

Tidsbruk: 40 minutt

**Sjå òg «Tips til planlegging av gudstenesta» under «Planlegging»!**

# Fordeling av oppdrag under gudstenesta

Fordel oppgåver mellom agentane eller agentgruppene: tekstlesing, samle kollekt, lese bøner, vere forsongar, pynte/lage alter, lage bønevandring, ringje med klokkene, dele ut salmebøker, bere prosesjonslys osv.

# Øve

Agentane som skal medverke i gudstenesta, bør få god tid til å øve på det dei skal gjere, slik at dei kjenner seg trygge.

# Teikn til tale

Bruk filmar frå Døvekyrkja til å øve inn liturgiske ledd (velsigning eller gloria) eller enkle bibelvers (den vesle bibel eller den gylne regelen).

# Fordjuping i bibelteksten

Dersom det er tid og ønskjeleg, går det an å bruke tid på å fortelje tårnagentane om bibelteksten denne søndagen. Dei kan få høve til å kome med innspel til preika.

Søndagsskolen Noreg har utvikla tips og idear om mange bibeltekstar, til dømes dramatiseringar som du finn i «Sprell levende», som du finn på sondagsskolen.no.

# Lage materiell til utdeling

Klipp ut symbol: hjarte, bibelblomar eller duer, som kan delast ut under gudstenesta eller ved utgangen.